Provokatívne skúmanie ľudského zamerania na hľadanie rýchleho úspechu na úkor dlhodobého prežitia – evolučná „chyba“, ktorá vysvetľuje všetko (od toxických pracovísk až po klimatické zmeny).Keď ľudia hovoria o najväčších problémoch súčasnosti – znečistení, dezinformáciách, umelej inteligencii, neschopných šéfoch, či politikoch –, majú tendenciu hovoriť o „zlých ľuďoch“, ktorí robia „zlé veci“. Nie je v tom však niečo viac? Ukazuje sa, že ľudia sú vnútorne nastavení usilovať sa o krátkodobý úspech na úkor dlhodobej prosperity. Kristian Rönn, podnikateľ, ktorý v minulosti pôsobil v Inštitúte budúcnosti ľudstva Oxfordskej univerzity, nazýva tieto hlboko zakorenené impulzy „darwinovskými démonmi“. Tieto sily, vedľajší produkt prirodzenej selekcie, nás môžu viesť ku krátkozrakému konaniu, ktoré škodí iným – a dokonca ohrozuje aj prežitie nášho druhu.Ak sa táto evolučná chyba nenapraví, dôsledky sa budú spolu s rozvojom technológií znásobovať. Autor vo svojej objavnej knihe ukazuje, že ak sa chceme vyhnúť týmto evolučným pasciam v našom každodennom živote a vyriešiť naše najväčšie existenčné hrozby, musíme sa naučiť spolupracovať novým spôsobom. Pasce má síce na svedomí evolúcia, ale ľudia sa do nich nemusia chytiť. Naša záchrana môže spočívať vo vytvorení nových systémov, ktoré pochopia, čo si ľudstvo najviac cení a budú to sledovať a riadiť. Táto odvážna, brilantná a v konečnom dôsledku optimistická kniha poskytuje čitateľom nový pohľad na svet a jeho problémy a vyzýva nás, aby sme v záujme budúcich generácií prehodnotili svoje priority.